sukhrobnurali/uzbek-legal-corpus huggingface dataset:
XORIJIY INVESTOR TOMONIDAN OʻZ EHTIYOJLARI UChUN IMPORT QILINADIGAN MAHSULOTLARNI SERTIFIKATLAShNI OʻTKAZISh TARTIBI TOʻGʻRISIDA NIZOMNI OʻZ KUChINI YOʻQOTGAN DEB TOPISh HAQIDA
(resolution, 2011-07-18)

Oʻzbekiston Respublikasi Vazirlar Mahkamasining 2011-yil 16-maydagi 136-sonli “Xorijiy investorlar va xorijiy investitsiyalar ishtirokidagi korxonalar tomonidan oʻz ishlab chiqarish ehtiyojlari uchun olib kelinayotgan mol-mulkni sertifikatlash mexanizmini takomillashtirishga doir qoʻshimcha chora-tadbirlar toʻgʻrisida”gi qarorining 2-bandiga (Oʻzbekiston Respublikasi qonun hujjatlari toʻplami, 2011-y., 20-21-son, 200-modda) muvofiq, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi qaror qiladi: 1. Oʻzbekiston Respublikasi Tashqi iqtisodiy aloqalar vazirligi tomonidan 2000-yil 30-iyunda EG-01/12-3408-son bilan tasdiqlangan Xorijiy investor tomonidan oʻz ehtiyojlari uchun import qilinadigan mahsulotlarni sertifikatlashni oʻtkazish tartibi toʻgʻrisidagi nizom (roʻyxat raqami 960, 2000-yil 19-avgust) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 16-son) oʻz kuchini yoʻqotgan deb hisoblansin. 2. Ushbu qaror Oʻzbekiston Respublikasi Davlat bojxona qoʻmitasi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishilgan:
DAVLAT AKTIVLARINI OCHIQ SAVDOLARDA SOTISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2025-04-23)

“Rieltorlik faoliyati toʻgʻrisida”gi Oʻzbekiston Respublikasi Qonunining va Vazirlar Mahkamasining 2011-yil 10-maydagi 129-son qarori bilan tasdiqlangan Rieltorlik faoliyatini litsenziyalash toʻgʻrisidagi nizomning kuchga kirishi munosabati bilan Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasining: Oʻzbekiston Respublikasi Davlat mulki qoʻmitasi tomonidan qoʻyilgan 1-ilovaga* muvofiq xususiylashtirilayotgan davlat aktivlarini ochiq savdolardan chiqarish toʻgʻrisidagi; 2 va 3-ilovalarga* muvofiq xususiylashtirilayotgan davlat aktivlarini savdolarga (qayta baholamasdan) takroran qoʻyish hamda ularni rieltorlik tashkilotlari, shuningdek kim oshdi savdolari va tanlovlar oʻtkazish boʻyicha xizmatlar koʻrsatadigan ixtisoslashtirilgan tashkilotlar tomonidan sotish toʻgʻrisidagi takliflariga rozilik berilsin. 2. Oʻzbekiston Respublikasi Davlat mulki qoʻmitasi ikki hafta muddatda rieltorlik tashkilotlari va kim oshdi savdolari va tanlovlar oʻtkazish boʻyicha xizmatlar koʻrsatadigan ixtisoslashtirilgan tashkilotlar orqali sotiladigan 2 va 3-ilovalarga muvofiq xususiylashtirilayotgan davlat aktivlarini takroran savdolarga qoʻysin. 3. Belgilab qoʻyilsinki, ushbu qarorning 2-bandida koʻrsatilgan: rieltorlik tashkilotlari orqali sotiladigan xususiylashtirilayotgan davlat aktivlari — savdolarga ochiq savdolardan chiqarilgan sanada shakllangan (lekin boshlangʻich narxning 50 foizidan kam boʻlmagan) narx boʻyicha qoʻyiladi; kim oshdi savdolari va tanlovlar oʻtkazish boʻyicha xizmatlar koʻrsatadigan ixtisoslashtirilgan tashkilotlar orqali sotiladigan xususiylashtirilayotgan davlat aktivlari — savdolarga ular ochiq savdolardan chiqarilgan sanada shakllangan narx boʻyicha qoʻyiladi. 4. Oʻzbekiston Respublikasi Davlat mulki qoʻmitasi, Monopoliyadan chiqarish va raqobatni rivojlantirish davlat qoʻmitasi hamda Adliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. 1. 1-banddagi “ularning narxlarini boshlangʻich qiymatiga nisbatan bosqichma-bosqich kamaytirish mexanizmini belgilangan tartibda qoʻllagan holda birja savdolari va” soʻzlari “ochiq savdolar” soʻzlari bilan almashtirilsin. 2. 2-bandda: a) ikkinchi xatboshidagi “Vazirlar Mahkamasining 2009-yil 29-yanvardagi 27-son qarori bilan tasdiqlangan Davlat aktivlarini birja savdolarida sotish tartibi toʻgʻrisidagi nizom talablariga muvofiq birja savdolari” soʻzlari “qonun hujjatlarida belgilangan tartibda ochiq savdolar” soʻzlari bilan almashtirilsin. b) uchinchi xatboshidagi “birja savdolariga” soʻzlari “ochiq savdolarga” soʻzlari bilan almashtirilsin.
XALQARO SHARTNOMALARNI TASDIQLASH TOʻGʻRISIDA
(resolution, 2011-07-18)

1. 2011-yil 18 va 19-aprel kunlari Pekin shahrida (Xitoy Xalq Respublikasi) imzolangan: Oʻzbekiston Respublikasi Hukumati bilan Xitoy Xalq Respublikasi Hukumati oʻrtasida investitsiyalarni ragʻbatlantirish va himoya qilish toʻgʻrisidagi Bitim; Oʻzbekiston Respublikasi Hukumati va Xitoy Xalq Respublikasi Hukumati oʻrtasida daromaddan olinadigan soliqlarning ikki yoqlama qoʻllanishining oldini olish toʻgʻrisidagi 1996-yil 3-iyulda imzolangan Bitimga oʻzgartishlar kiritish haqidagi Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalar kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
TIJORAT BANKLARI TOMONIDAN BANK KARTALARINI ChIQARISh VA ULARNI OʻZBEKISTON RESPUBLIKASIDA MUOMALADA BOʻLISh TARTIBI TOʻGʻRISIDAGI NIZOMGA OʻZGARTIRIShLAR KIRITISh TOʻGʻRISIDA
(resolution, 2021-04-03)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga (Oʻzbekiston Respublikasi Oliy Majlisi Axborotnomasi 1995-y., 12-son, 247-modda), Oʻzbekiston Respublikasi Prezidentining 2010-yil 19-apreldagi PQ-1325-son “Bank plastik kartochkalaridan foydalangan holda hisob-kitob tizimini rivojlantirishni ragʻbatlantirish boʻyicha qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 16-son, 124-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 21-fevraldagi 4/20-son qarori (roʻyxat raqami 1344, 2004-yil 30-aprel) (Oʻzbekiston Respublikasi qonun hujjatlari toʻplami, 2004-yil, 17-son, 203-modda) bilan tasdiqlangan “Tijorat banklari tomonidan bank kartalarini chiqarish va ularni Oʻzbekiston Respublikasida muomalada boʻlish tartibi toʻgʻrisida”gi nizomga ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2011-07-13)

1. Eron Islom Respublikasi, Ummon Sultonligi, Qatar Davlati, Turkmaniston va Oʻzbekiston Respublikasi Hukumatlari oʻrtasida Xalqaro transport hamda tranzit yoʻlagini tashkil etish toʻgʻrisida 2011-yil 25-aprel kuni Ashxobod shahrida imzolangan Bitim (Ashxobod Bitimi) tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida depozitariyga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin.
Oʻzbekiston Respublikasi savdo-sanoat palatasi va “Geologiya muzeyi” davlat korxonasini joylashtirish chora-tadbirlari toʻgʻrisida
(resolution, 2011-07-11)

Oʻzbekiston Respublikasi savdo-sanoat palatasi faoliyati uchun qulay shart-sharoitlar yaratish, “Geologiya muzeyi” DKni kerakli maydonlar bilan taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Davlat geologiya va mineral resurslar qoʻmitasi, Oʻzbekiston Respublikasi Savdo-sanoat palatasi va “Oʻzbekneftegaz” MXK tomonidan quyidagi takliflariga rozilik bildirish: Oʻzbekiston Respublikasi savdo-sanoat palatasining balansidan Oʻzbekiston Respublikasi davlat geologiya va mineral resurslar qoʻmitasi tizimidagi “Geologiya muzeyi” DK balansiga, foydalanish huquqi bilan, tasarruf etish huquqisiz asosda davlat mulki boʻlgan, Toshkent shahri,T. Shevchenko koʻchasi, 11 a manzilida joylashgan umumiy 2128 m² maydonga ega boʻlgan binoning maʼlum qismini oʻtkazish; Oʻzbekiston Respublikasi davlat geologiya va mineral resurslar qoʻmitasi tizimidagi “Kompleks geologik-qidiruv ekspeditsiyasi” DK balansidan “Oʻztransgaz” AK balansiga Toshkent shahri, Olimlar koʻchasi 64-a manzilida joylashgan binoni, qiymatni baholovchi tashkilot tomonidan belgilangan narx hisobi boʻyicha, mulk huquqi asosida oʻtkazish; “Oʻztransgaz” AK balansidan Oʻzbekiston Respublikasi Savdo-sanoat palatasi balansiga davlat mulki sifatida, tasarruf etish huquqisiz, Toshkent shahri A. Temur va Matbuotchilar koʻchalari kesishmasida joylashgan bino va inshootlarning bir qismi, baholovchi tashkilot tomonidan belgilangan qiymat boʻyicha oʻtkazilishi. “Oʻztransgaz” AK mulkida qoldiriladigan uchinchi qavat bundan mustasno; 2. Oʻzbekiston Respublikasi geologiya va mineral resurslar davlat qoʻmitasiga, Oʻzbekiston Savdo-sanoat palatasiga va “Oʻzbekneftegaz” MXKlariga ikki hafta davomida mazkur qarorning 1-bandidagi obyektlarning belgilangan tartibda baholanishi va qabul qilib olinishini taʼminlasin. 3. Quyidagilar: Oʻzbekiston Respublikasi Savdo-sanoat palatasi balansiga topshirilayotgan binolar va inshootlarning baholash qiymati Oʻzbekiston Respublikasi Davlat geologiya va mineral resurslar qoʻmitasining “Kompleks geologik-tasvirga olish qidiruv ekspeditsiyasi” DKdan qabul qilinadigan binoning baholash qiymatidan oshgan taqdirda, farq summasi “Oʻztransgaz” AKning moliyaviy natijalariga kiritilishi; Oʻzbekiston Respublikasi Davlat geologiya va mineral resurslar qoʻmitasining “Kompleks geologik-tasvirga olish qidiruv ekspeditsiyasi” davlat korxonasidan qabul qilinadigan binoning baholash qiymati Oʻzbekiston Respublikasi Savdo-sanoat palatasi balansiga beriladigan bino va inshootlarning qismining baholash qiymatidan oshgan taqdirda, farq summasi “Oʻztransgaz” AKning ustav fondiga davlat ulushi sifatida kapitalizatsiya qilinishi belgilansin. 4. Oʻzbekiston Respublikasi Vazirlar Mahkamasining 2005-yil 11-avgustdagi 333-F-sonli farmoyishi oʻz kuchini yoʻqotgan deb hisoblansin. 5. Mazkur qarorning ijrosini nazorat qilish Oʻzbekiston Respublikasi Bosh vaziri oʻrinbosari G.I. Ibrohimov zimmasiga yuklansin.
OʻZBEKISTON RESPUBLIKASI TAʼLIM MUASSASALARIDA TEST OʻTKAZISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(resolution, 2011-07-08)

Oʻzbekiston Respublikasi Vazirlar Mahkamasining 2003-yil 30-oktabrdagi 475-son “Oʻzbekiston Respublikasi taʼlim muassasalariga qabul qilish boʻyicha Davlat komissiyasining tarkibi toʻgʻrisida”gi va 2004-yil 24-iyundagi 293-son “Oʻzbekiston Respublikasi Vazirlar Mahkamasi huzuridagi Davlat test markazi faoliyatini takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 25-son, 289-modda) qarorlari hamda Vazirlar Mahkamasining 2010-yil 18-iyundagi 118-son qarori (Oʻzbekiston Respublikasi qonun hujjatlari toʻplami, 2010-y., 24-25-son, 195-modda) bilan tasdiqlangan Oliy taʼlim muassasalarining bakalavriatiga talabalarni qabul qilish tartibi toʻgʻrisidagi nizomga muvofiq Oʻzbekiston Respublikasi taʼlim muassasalariga qabul qilish boʻyicha Davlat komissiyasi qaror qiladi: 1. Oʻzbekiston Respublikasi taʼlim muassasalariga qabul qilish boʻyicha Davlat komissiyasining 2003-yil 16-iyundagi 1-son bayoni bilan tasdiqlangan Oʻzbekiston Respublikasi taʼlim muassasalarida test oʻtkazish tartibi toʻgʻrisidagi nizom (roʻyxat raqami 1257, 2003-yil 16-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 13-14-son) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Birlamchi shoshilinch yordam koʻrsatish uchun transport vositasining salonida boʻlishi shart boʻlgan zarur tibbiy ashyolar roʻyxatini tasdiqlash toʻgʻrisida
(order, 2024-07-21)

Oʻzbekiston Respublikasi “Yoʻl harakati toʻgʻrisida”gi Qonunining 47-moddasiga muvofiq buyuraman: 1. Birlamchi shoshilinch yordam koʻrsatish uchun transport vositasining salonida boʻlishi shart boʻlgan zarur tibbiy ashyolar roʻyxati ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Ushbu roʻyxat Oʻzbekiston Respublikasi Ichki ishlar vazirligi bilan kelishilgan.
XORIJIY RASMIY HUJJATLARNI LEGALLASHTIRISH TALABINI BEKOR QILUVCHI KONVENSIYA (GAAGA, 1961-YIL 5-OKTABR) QOIDALARINI AMALGA OSHIRISH CHORALARI TOʻGʻRISIDA
(resolution, 2023-07-04)

Xorijiy rasmiy hujjatlarni legallashtirish talabini bekor qiluvchi konvensiya (Gaaga, 1961-yil 5-oktabr) qoidalarini amalga oshirish maqsadida: 1. Quyidagilar Oʻzbekiston Respublikasida apostil qoʻyish vakolatiga ega boʻlgan organlar etib belgilansin: Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari — tegishli hududdagi adliya organlari va muassasalaridan hamda fuqarolik holati dalolatnomalarini qayd etish organlaridan chiqadigan rasmiy hujjatlarga; Oʻzbekiston Respublikasi Oliy sudi — sudlardan chiqadigan rasmiy hujjatlarga; Oʻzbekiston Respublikasi Bosh prokuraturasi — prokuratura, tergov va surishtiruv hamda tergovga qadar tekshiruvni amalga oshiruvchi organlaridan chiqadigan rasmiy hujjatlarga; Oʻzbekiston Respublikasi Oliy taʼlim, fan va innovatsiyalar vazirligi huzuridagi Bilim va malakalarni baholash agentligi — oʻrta maxsus, professional, oliy taʼlim va oliy taʼlimdan keyin taʼlim hamda kadrlar malakasini oshirish va ularni qayta tayyorlash taʼlim tashkilotlari tomonidan berilgan rasmiy hujjatlarga; Oʻzbekiston Respublikasi Maktabgacha va maktab taʼlimi vazirligi — maktabgacha, umumiy oʻrta va maktabdan tashqari taʼlim tashkilotlari tomonidan berilgan rasmiy hujjatlarga; Oʻzbekiston Respublikasi Tashqi ishlar vazirligi — boshqa barcha rasmiy hujjatlarga. 2. Oʻzbekiston Respublikasi Tashqi ishlar vazirligi Konvensiya depozitariysi — Niderlandiya Tashqi ishlar vazirligiga apostil qoʻyish vakolatiga ega boʻlgan organlar haqida bildirishnoma yoʻllasin. 3. Oʻzbekiston Respublikasi Adliya vazirligi Tashqi ishlar vazirligi, manfaatdor vazirliklar va idoralar bilan birgalikda bir oy muddatda Vazirlar Mahkamasiga: Apostil qoʻyish tartibi toʻgʻrisidagi nizom loyihasini; qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida takliflar kiritsin. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR VA QOʻShIMChA KIRITISh TOʻGʻRISIDA (OʻZBEKISTON RESPUBLIKASI PREZIDENTINING “OʻZBEKISTON RESPUBLIKASIDA PASPORT TIZIMINI TAKOMILLAShTIRIShGA DOIR QOʻShIMChA ChORA-TADBIRLAR TOʻGʻRISIDA” 2011 YIL 5 YaNVARDAGI PF-4262-SON FARMONI)
(decree, 2020-06-16)

Oʻzbekiston Respublikasi Prezidentining “Oʻzbekiston Respublikasida pasport tizimini takomillashtirishga doir qoʻshimcha chora-tadbirlar toʻgʻrisida” 2011-yil 5-yanvardagi PF-4262-son Farmonini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Vazirliklar va idoralar bir oy muddatda oʻz idoraviy normativ-huquqiy hujjatlarini ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov hamda Oʻzbekiston Respublikasi Bosh vazirining oʻrinbosarlari A.N. Aripov va E.M. Gʻaniyev zimmasiga yuklansin. 2. Vazirlar Mahkamasining 1994-yil 3-noyabrdagi 533-son qarori (Oʻzbekiston Respublikasi QT, 1994-y., 11-son, 49-modda) bilan tasdiqlangan Davlat boji stavkalarining 6-bandi quyidagi tahrirda bayon qilinsin:
VAZIRLAR MAHKAMASINING “XORIJIY AVTOTRANSPORT VOSITALARI KIRIShI, ChIQIShI VA TRANZIT OʻTIShINI NAZORAT QILIShNI YANADA TAKOMILLAShTIRISh TOʻGʻRISIDA” 2008 YIL 17 DEKABRDAGI 274-SON QARORIGA OʻZGARTIRIShLAR KIRITISh HAQIDA
(resolution, 2018-05-04)

Xorijiy avtotransport vositalarining Oʻzbekiston Respublikasi hududiga kirishi, chiqishi va tranzit boʻyicha boʻlishini nazorat qilishni yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Xorijiy avtotransport vositalari kirishi, chiqishi va tranzit oʻtishini nazorat qilishni yanada takomillashtirish toʻgʻrisida” 2008-yil 17-dekabrdagi 274-son qarori 1-ilovasiga (Oʻzbekiston Respublikasi QT, 2008-y., 12-son, 66-modda) ilovaga muvofiq oʻzgartirishlar kiritilsin. 2. Mazkur qaror bilan kiritilayotgan oʻzgartirishlar 2011-yil 1-iyuldan boshlab kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 1-banddagi “103” raqami “118” raqami bilan almashtirilsin. 2. 3-banddagi “230” raqami “265” raqami bilan almashtirilsin.
ENERGETIK IShLAB ChIQARISh KORXONALARIDA XODIMLAR BILAN IShLAShNI TAShKIL ETISh QOIDALARIGA OʻZGARTIRIShLAR KIRITISh TOʻGʻRISIDA
(order, 2022-12-22)

Oʻzbekiston Respublikasi Prezidentining 2010-yil 27-avgustdagi PQ-1396-son “Geologiya-razvedka ishlarini tashkil etish va olib borish tizimi samaradorligini yanada oshirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 35-36-son, 301-modda) qaroriga muvofiq buyuraman: 1. Elektr energetikada nazorat boʻyicha davlat agentligi bosh direktorining 2002-yil 10-sentabrdagi 433-son buyrugʻi bilan tasdiqlangan Energetik ishlab chiqarish korxonalarida xodimlar bilan ishlashni tashkil etish qoidalariga (roʻyxat raqami 1178, 2002-yil 4-oktabr) (Oʻzbekiston Respublikasi qonun hujjatlari toʻplami, 2008-y., 22-23-son, 208-modda) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
AHOLINING KENG QATLAMI, ShU JUMLADAN, YoSh OILALAR UChUN QURILGAN YOKI REKONSTRUKSIYA QILINGAN UY-JOYLARNI XARID QILISh UChUN IPOTEKA KREDITLARI BERISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2019-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) hamda Oʻzbekiston Respublikasi Prezidentining 2011-yil 19-maydagi PQ-1531-son “Oʻzbekiston Respublikasi Prezidentining ayrim qarorlarini oʻz kuchini yoʻqotgan deb topish toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 13-iyundagi 14/5-son qarori (roʻyxat raqami 1835, 2008-yil 12-iyul) (Oʻzbekiston Respublikasi qonun hujjatlari toʻplami, 2008-y., 29-30-son, 286-modda) bilan tasdiqlangan Aholining keng qatlami, shu jumladan, yosh oilalar uchun qurilgan yoki rekonstruksiya qilingan uy-joylarni xarid qilish uchun ipoteka kreditlari berish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 5-bandning birinchi xatboshi chiqarib tashlansin; 2. 6-bandda: ikkinchi xatboshidagi “va Ipoteka krediti berishni qoʻllab quvvatlash jamgʻarmasi mablagʻlari” degan soʻzlar chiqarib tashlansin; beshinchi xatboshi chiqarib tashlansin; 3. 25-bandning toʻrtinchi xatboshidagi “tasdiqlangan” degan soʻz “qabul qilinganligi haqida shtamp qoʻyilgan” degan soʻzlar bilan almashtirilsin.
YOʻLOVChILAR AVTOVOKZALLARI, AVTOSTANSIYALARI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2021-10-06)

Oʻzbekiston Respublikasi Vazirlar Mahkamasining 2003-yil 4-noyabrdagi 482-sonli “Oʻzbekiston Respublikasida Avtomobil transportida yoʻlovchilar va bagaj tashish qoidalarini hamda Avtobuslarda yoʻlovchilar tashish xavfsizligini taʼminlashga doir talablarni tasdiqlash haqida”gi qarori (Oʻzbekiston Respublikasi qonun hujjatlari toʻplami, 2003-yil, 21-son, 204-modda) ijrosini taʼminlash, avtovokzallar va avtostansiyalar ishini takomillashtirish maqsadida, buyuraman: 1. Oʻzbekiston avtomobil va daryo transporti agentligi boshligʻining 2003-yil 6-dekabrdagi 158-son buyrugʻi (roʻyxat raqami 1305, 2004-yil 30-yanvar) (Oʻzbekiston Respublikasi qonun hujjatlari toʻplami, 2004-yil, 4-son, 48-modda) bilan tasdiqlangan Yoʻlovchilar avtovokzallari, avtostansiyalari toʻgʻrisidagi nizomga ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
SANOAT XAVFSIZLIGI SOHASIDAGI EKSPERT TAShKILOTLARINI AKKREDITATSIYA QILISh VA ULAR FAOLIYATI USTIDAN INSPEKSIYA NAZORATINI OʻTKAZISh UChUN TOʻLOVLARNI AMALGA OShIRISh TARTIBI TOʻGʻRISIDAGI NIZOMNING 8-BANDIGA OʻZGARTIRISh KIRITISh HAQIDA
(order, 2011-06-28)

Oʻzbekiston Respublikasi Prezidentining 2010-yil 27-avgustdagi PQ-1396-sonli “Geologiya-razvedka ishlarini tashkil etish va olib borish tizimi samaradorligini yanada oshirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami 2010-y., 35-36-son, 301-modda) muvofiq buyuraman: 1. “Sanoatkontexnazorat” davlat inspeksiyasi boshligʻining 2010-yil 15-apreldagi 126-son buyrugʻi (roʻyxat raqami 2105, 2010-yil 25-may) (Oʻzbekiston Respublikasi qonun hujjatlari toʻplami, 2010-yil, 21-son, 164-modda) bilan tasdiqlangan Sanoat xavfsizligi sohasidagi ekspert tashkilotlarini akkreditatsiya qilish va ular faoliyati ustidan inspeksiya nazoratini oʻtkazish uchun toʻlovlarni amalga oshirish tartibi toʻgʻrisida nizomning 8-bandidagi “Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi” degan soʻzlar “Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi” degan soʻzlar bilan almashtirilsin. 2. Ushbu buyruq Oʻzbekiston Respublikasi Moliya vazirligi bilan kelishilgan. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.